Maroela Media Afrikaanse Top-20: 30 April 2018Jo Black (Foto: Facebook) In vandeesweek se Maroela Media Afrikaanse Top-20 is daar tien liedjies wat hul posisies verbeter het, agt wat momentum begin verloor het en twee liedjies wat hul plekke behou het. Ná gisteraand se Ghoema-musiektoekennings het aanlynverkope van die wenners in verskeie kategorieë geklim. Jo Black se “Skepe” was die mees afgelaaide liedjie in die Afrikaanse kategorie op iTunes. Sy liedjie, “Die vrou wat ek liefhet”, klim dié week na nommer 7. Ander Ghoema-wenners, Steve Hofmeyr, Kurt Darren, Appel en Anders, het ook Maandag onder die top-20 afgelaaide Afrikaanse liedjies geëindig.